REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

B e o g r a d

PREDSEDNIKU NARODNE SKUPŠTINE

Na osnovu člana 157. stav 6. i člana 161. stav 1. Poslovnika Narodne skupštine („Službeni glasnik RS“, broj 20/12 - prečišćeni tekst), Odbor za prostorno planiranje, saobraćaj, infrastrukturu i telekomunikacije, na PREDLOG ZAKONA O IZMENAMA I DOPUNAMA ZAKONA O DRŽAVNOM PREMERU I KATASTRU, podnosi sledeći

**A M A N D M A N**

U članu 1, u novopredloženom članu 10b u stavu 1. posle reči ,,geodetske struke“ reči ,, u Zavodu“ zamenjuju se rečima: ,, i državni službenici u Zavodu koji rade na poslovima koji se odnose na katastar nepokretnosti“.

U stavu 2. reči: „geodetske struke“ brišu se.

Posle stava 2. dodaje se novi stav 3. koji glasi:

„Direktor Zavoda doneće pravilnik kojim se bliže uređuju kriterijumi iz stava 2. ovog člana.“

U stavu 3, koji postaje stav 4. reči: „geodetske struke“ brišu se, a posle reči: „stava 2. ovog člana“ briše se tačka i dodaju reči ,, i pravilnika iz stava 3. ovog člana.“.

 O b r a z l o ž e nj e

Ovim amandmanom dovode se u jednak položaj svi državni službenici u Zavodu koji rade na poslovima katastra nepokretnosti, kao poslovima od opšteg interesa za Republiku Srbiju, nezavisno od toga koje su struke. Iz obrazloženja Predloga zakona može se zaključiti da za ove namene nisu potrebna dodatna sredstva, već će se ona obezbediti unutrašnjom preraspodelom u Zavodu.

PREDSEDNIK ODBORA

Dejan Radenković